Rikunarita-ORG/Wikinium huggingface dataset:
# 倫敦橋同巴羅市集襲擊

第一肇事地方，倫敦橋一帶
第二肇事地方，巴羅市集一帶

**倫敦橋同巴羅市集恐怖襲擊**（**London Bridge & Borough Market terrorist attack**）係指2017年6月3號喺英國倫敦倫敦橋同巴羅市集發生嘅恐怖襲擊，兇徒先揸車剷上倫敦橋行人路撞低行人，再到巴羅市集落車攞刀亂咁斬人，總共死咗10個人（包括3個兇徒）；傷咗48個人。

## 睇埋

* 西敏襲擊案
# 列子 (書)

《**列子**》（粵拼：lit6 zi2）係春秋戰國時期嘅道家學者列禦寇所寫嘅一本書，又名《**沖虛經**》或者《**沖虛真經**》。全書包括《天瑞》、《黃帝》、《周穆王》、《仲尼》、《湯問》、《力命》、《楊朱》同《說符》八篇，紀錄咗好多出名嘅故事，寓言同神話都有，例如係杞人憂天、愚公移山同夸父逐日呀噉。呢本書講嗰啲故仔，帶有可以警惕世人嘅教訓，而且仲有一定嘅文學價值，係道家嘅重要經典之一。

|  |  |  |
| --- | --- | --- |
|

|  |
| --- |
| 小島宗真寫嘅《列子·楊朱篇》 |
| 小島宗真寫嘅《列子·楊朱篇》  |

 |

## 僞書爭議

有啲人認為《列子》嘅原著喺西漢之後就已經失傳咗，唐朝嘅柳宗元已經懷疑過呢本書嘅來源。姚際恆嘅《古今僞書考》首先認為《列子》係僞書，話而家現存嘅《列子》已經唔係原著，而係晉朝人將道家嘅思想湊埋寫出嚟嘅。好多學者，包括高似孫、黃震、葉大慶、錢大昕、姚鼐、何治運、俞正燮、吳德旋、汪繼培、鈕樹玉、章炳麟、陳三立、梁啟超等人都認為呢本書係假嘅。楊柏峻嘅《列子集釋》入面有一段〈辨偽文字輯略〉，引用咗朱熹嘅〈觀列子偶書〉嚟證明呢本書係偽作，話《列子》抄咗佛經。但係其實朱熹嘅意見正好相反，佢認為係佛經抄《列子》。馬敘倫喺《列子僞書考》入面話，《列子》出現得遲但亡失得早，魏晉之後啲好事之徒將其他典籍嘅內容收集埋一齊，再加啲後來嘅說法，借劉向嘅序言增加權威性。錢鍾書喺《管錐編》指出《列子》受到佛教思想影響，認為係魏晉時期嘅僞書，不過佢又話《列子》全書「竄取佛說，聲色不動」，「能脫胎換骨，不粘皮帶骨」。而家現存嘅《列子》注本有晉代張湛注嘅《沖虛至德真經》八卷，清朝已經有人懷疑係張湛嘅作品。章太炎認為而家嘅《文子》同《列子》「同出一手」，所以「疑即張湛僞造」。季羨林仲指出《列子》嘅作者係張湛，話《列子·湯問篇》第五其實係抄咗太康年間竺法護翻譯嘅《生經》卷第三，源自印度神話《國王五人經》裏面機關木人嘅故事。呢本書嘅完成時間一定唔會早過太康六年（285年）。季羨林請教過胡適，胡適都認為呢個證據好確鑿。錢鍾書喺《管錐編》入面提出，「偽託者未必係作注者張湛。」但即使《列子》真係張湛寫嘅，「唔足以貶《列子》，反而足以尊張湛。」而家學者對於《列子》係咪僞書有三種睇法：係僞書、唔係僞書、同埋係列子思想溝埋後人整理嘅結合體。

## 成語故事

有好多著名嘅成語故仔，都係出自呢本書嘅：

* 卷一《天瑞》：杞人憂天、男尊女卑、宋人學盜
* 卷二《黃帝》：朝三暮四
* 卷三《周穆王》：
* 卷四《仲尼》：
* 卷五《湯問》：愚公移山、夸父逐日、小兒辯日、扁鵲捩心
* 卷六《力命》：
* 卷七《楊朱》：野人獻曝
* 卷八《說符》：歧路亡羊、亡鈇意鄰

呢啲故事就算到咗廿一世紀初，都仲成日攞返嚟講。例如愚公移山嘅神話故事就好出名：呢個神話講一個九十歲嘅阿伯，佢叫**愚公**，佢住喺兩座大山附近。佢成家人出出入入都畀呢兩座山阻礙，所以佢就諗住用鋤頭同埋竹籃嚟掘走兩座山。佢掘山嘅時候，一年只可以來回一次。有人質疑佢嘅計劃根本冇可能完成，仲笑佢蠢，愚公就答：雖然佢喺有生之年應該完成唔到呢個任務，但係透過佢自己、佢嘅仔女、孫仔孫女，一代代人嘅努力，終有一日可以將兩座山移走。天上嘅神仙見到愚公咁有恆心，就命令兩座山分開，等愚公得以喺有生之年睇到自己努力嘅成果。一般認為，呢個故仔係講緊「有志者事竟成」嘅道理。

|  |  |  |
| --- | --- | --- |
|

|  |
| --- |
| 呢件二零一七年嘅藝術品描繪《愚公移山》。 |
| 呢件二零一七年嘅藝術品描繪《愚公移山》。  |

 |

## 外文譯本

同其他道家經典相比，《列子》嘅英文譯本數量相對少。喺一九一二年，翟林奈（Lionel Giles）首次將《列子》第一至六章同埋第八章譯做英文，而安頓·弗克（Anton Forke）就負責譯第七章（楊朱）。廿一世紀初嘅最新版本係由 Eva Wong 喺二零零一年翻譯嘅。

## 睇埋

* 道教

## 引咗

## 出面網頁

* （香港繁體） 《愚公移山》列子 (粵語/廣東話) \*子子孫孫，無窮匱也\*，呢條視頻用粵語讀《列子．愚公移山》。
* （大陸簡體） 《列子》—中國哲學書電子化計劃
* （中文） 《列子》全文 Wayback Machine嘅版面存檔備份
	+ 《列子集釋》卷1-4
	+ 《列子集釋》卷5-8
	+ 《列子集釋》附錄
* （英文） 《列子》 Wayback Machine嘅版面存檔備份，于古騰堡計畫
# 米高堅

| 米高堅 |
| --- |
|  |
| 姓名原文 | Michael Caine |
| 出生日 | 1933年3月14號  （93歲） |
| 出生地 | Rotherhithe  |
| 本名 | Maurice Joseph Micklewhite |
| 國籍 | 英國  |
| 識嘅語言 | 英文  |
| 母校 | Hackney Downs School  |
| 職業 | 電影演員  |
| 配偶 | Shakira Caine  |
| 仔女 | Natasha Caine、Dominique Caine  |
| 兄弟姊妹 | Stanley Caine  |
| 網站 | www.michaelcaine.com |
| [改維基數據] |
| * 睇
* 傾
* 改
 |

米高堅
**米高堅**（**Michael Caine**，1933年3月14號—），係英國演員，英倫倫敦出世，憑《姊妹情深》同《總有驕陽》分別攞到1986年同1999年奧斯卡金像獎最佳男配角。
# 心肌梗塞

| 心肌梗塞 |
| --- |
| 分類同外部資源 |
| 心肌梗塞圖解 |
| ICD-10 | I21-I22 |
| ICD-9 | 410 |
| 疾病DB | 8664 |
| MedlinePlus | 000195 |
| eMedicine | med/1567 emerg/327 ped/2520 |
| 醫學主題詞 | D009203 |
| Patient UK | 心肌梗塞 |

**心肌梗塞**，又叫**心肌梗死**，係種心臟病，係因為心肌血液循環突然停咗而令到心肌唔可以正常運作，有機會令到個心唔識跳，病人就會死。
# 11月24號

**11月24號**係公曆年嘅第328日（閏年第329日），離年尾重有37日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1642年：荷蘭探險家塔斯曼到咗澳洲塔斯曼尼亞島，佢用當時荷屬東印度群島大督Anthony van Diemen命名個島Anthoonij van Diemenslandt。
* 1650年：喺包圍廣州城十個月後，「平南王」尚可喜同靖南王耿繼茂帶領嘅清軍（漢軍鑲藍旗），喺出動荷蘭炮手等兵力下攻破咗廣州城，入城嘅清軍就持續咁屠殺啲平民，史稱**庚寅之劫**。
* 1859年：自然學者查理斯·達爾文嘅《物種起源》出版，頭嗰日就賣晒第一版。
* 1894年：孫文赴檀香山茂伊島募款組織革命團體興中會，初時會長係楊衢雲，提出「驅逐韃虜，恢復中國，創立合眾政府」嘅口號。
* 1960年：瑞典生物學家Carl-Göran Hedén提出記憶分子學說。
* 1966年：亞洲開發銀行成立。
* 1974年：有320萬年咁耐嘅南方古猿*Australopithecus afarensis*嘅化石喺埃塞俄比亞俾人搵到，佢個花名『露西』（Lucy）係因為啲化石掘出嚟嗰時收音機播緊披頭四嗰首《Lucy in the Sky with Diamonds》。
* 1976年：毛主席紀念堂喺北京天安門廣場舉行奠基儀式。
* 1983年：埃及航空由雅典飛去開羅嘅客機俾四名利比亞槍手騎劫，被逼降落馬耳他首都華列他機場。
* 1987年：香港亞洲電視大廈四級大火。
* 2002年：多倫多地下鐵4號綫（雪柏綫）通車，全線5個站。
* 2015年：土耳其擊落俄羅斯戰鬥機事件。
* 2018年：2018年中華民國地方公職人員選舉，包括2018年中華民國直轄市長同縣市長選舉、第7屆臺北市市長選舉、第3屆臺南市市長選舉、第3屆高雄市市長選舉、臺南市議會第3屆議員選舉。執政黨民主進步黨大敗，身兼中華民國總統嘅黨主席蔡英文辭咗主席職務。
* 2019年：第6屆香港區議會選舉。
* 2020年：道瓊斯工業平均指數首次突破30,000點，當日收報30,046.24點。

## 響呢日出世嘅人

* 1394年：奧爾良嘅查理一世，奧爾良第二王朝公爵，法國宮廷詩人（1465年死）
* 1632年：史賓諾沙，荷蘭哲學家（1677年死）
* 1655年：卡爾十一世，瑞典王（1697年死）
* 1729年：亞歷山大·蘇沃洛夫，俄羅斯帝國軍人（1800年死）
* 1784年：扎卡里·泰勒，美國總統（1850年死）
* 1826年：卡勞·科洛迪，意大利作家，著有《木偶奇遇記》（1890年死）
* 1861年：牧野伸顯，日本政治人，原名大久保是利（1949年死）
* 1864年：羅特列克，法國畫師（1901年死）
* 1872年：格奧爾基·契切林，蘇聯外交官（1936年死）
* 1873年：馬爾托夫，俄羅斯帝國革命家、哲學家同作家（1923年死）
* 1876年：和他砵利潔汾，美國畫則師同城市規劃師（1937年死）
* 1888年：卡耐基，美國人際關係學大師（1955年死）
* 1897年：查理斯·盧西安諾，美國黑手黨阿頭，外號「幸運·盧西安諾」（1962年死）
* 1898年：劉少奇，中國革命家（1969年死）
* 1899年：聞一多，中國詩人同學者，原名聞亦多（1946年死）
* 1920年：曹光彪，香港生意人，創辦港龍航空（2021年死）
* 1926年：李政道，美國物理學家，諾貝爾物理學獎得主
* 1935年：林鉅成，香港醫生同政治人物
* 1937年：簡炳墀，香港練馬師（2022年死）
* 1938年：史賓沙莊臣，美國作家，著有《Who Moved My Cheese?》等書（2017年死）
* 1938年：奧斯卡羅伯遜，美國籃球員
* 1942年：比利康諾利，蘇格蘭演員
* 1943年：大衞賓治，美國籃球員、企業家、底特律市長
* 1943年：森孝慈，日本足球員（2011年死）
* 1946年：泰德邦迪，美國連環殺手（1989年死）
* 1946年：小畑穰，日本足球員
* 1951年：王冬勝，香港銀行家
* 1955年：林瑞麟，香港政府官員
* 1959年：大塚明夫，日本配音員
* 1969年：王彩樺，臺灣演員
* 1971年：權五重，南韓演員
* 1974年：山本太郎，日本演員
* 1974年：丘凱敏，香港藝人
* 1976年：陳露，中國第一個花樣滑冰世界冠軍
* 1977年：林佑威，臺灣演員
* 1978年：趙詠賢，香港壁球員
* 1978年：沈旭暉，香港學者、教授、作家
* 1978年：李晨 (演員)，中國演員
* 1979年：陳逸寧，香港演員
* 1981年：蘇文欣，香港士碌架運動員
* 1984年：菊地直哉，日本足球員
* 1984年：衛詩雅，香港演員同模特兒
* 1986年：倫紫玄，香港電視同電影演員
* 1986年：菊梓喬，香港唱作人，原名陳曉怡
* 1987年：吳燕珊、吳燕菁，廣州同香港歌唱組合A2A成員
* 1990年：繆家慶，香港無綫電視藝員
* 1991年：莊正，香港歌手
* 1992年：李皓晴，香港乒乓波運動員
* 1992年：大武峻，日本足球員
* 1993年：花田力，日本足球員
* 1993年：若杉拓哉，日本足球員
* 1994年：蕭百成，香港藝人
* 1995年：柴戸海，日本足球員
* 1996年：小川諒也，日本足球員
* 1997年：梁晶晶，香港選美活動佳麗

## 響呢日死嘅人

* 654年：孝德天皇，日本天皇
* 1207年：韓侂冑，南宋外戚同權臣
* 1661年：鄭芝龍，大明海盜
* 1922年：載漪，大清皇族
* 1926年：列昂尼德·克拉辛，蘇聯外交官
* 1929年：佐治克里蒙梭，法國總理
* 1934年：吉鴻昌，中國抗日戰爭將領
* 1940年：西園寺公望，日本首相
* 1963年：李·哈維·奧斯華，暗殺美國總統約翰·甘迺迪
* 1980年：佐治拿夫，美國演員同舞蹈員
* 1982年：李健吾，作家、戲劇家、文學翻譯人
* 1982年：老奧巴馬，肯雅經濟學家
* 1991年：費迪墨格利，皇后樂隊結他手同主音歌手
* 1993年：周培源，中國科學家
* 2002年：莊羅爾斯，美國哲學家同政治人
* 2004年：黃霑，香港填詞人、廣告人、作家、傳媒創作人，原名黃湛森
* 2009年：沙馬，泰國總理
* 2009年：陳鴻烈，香港演員
* 2010年：黃華，中華人民共和國外交部長
* 2019年：具荷拉，南韓歌手同演員，組合Kara成員，藝名荷拉
* 2022年：佐川一政，日本小說作家
* 2024年：葉嘉瑩，南開大學講席教授、中華詩教與古典文化研究所所長、中華古典詩詞研究專家

## 節慶、風俗習慣

* 進化日

## 出面網頁

* 11月24日\_历史上的今天，在线查询网 （簡體中文）
* BBC ON THIS DAY | 24，英國廣播公司 （英文）
* On This Day，紐約時報 （英文）
# 4minute

| 4minute |
| --- |
|  |
| 風格 | synth-pop、K-pop  |
| 網站 | 4min.co.kr |
| [改維基數據] |
| * 睇
* 傾
* 改
 |

4minute
**4minute**（韓文：**포미닛**）係前南韓女子流行音樂組合，2009年出道，2016年解散，解散前成員包括南智賢、許嘉允、田祉潤、金泫雅同權昭賢。